open-index/open-wikipedia-markdown huggingface dataset:
Paola del Medico

**Paola Felix-del Medico** (g. 1950 m. spalio 5 d. Sankt Galene) – Šveicarijos dainininkė.

Du kartus atstovavo Šveicarijai „Eurovizijos“ dainų konkurse: 1969 metais su daina „Bonjour, Bonjour“ užėmė penktą vietą, o 1980 metais su kūriniu „Cinéma“ liko ketvirta.

1979 ir 1982 metais dalyvavo Vokietijos atrankoje į Euroviziją, tačiau nelaimėjo.

## Diskografija

### Albumai
* 1970: Die grossen Erfolge
* 1974: Paola
* 1978: Blue Bayou
* 1980: Lieder die ich liebe
* 1981: Ihre größten Erfolge
* 1981: Frohe Weihnachten mit Paola und den Trixis
* 1983: Rosafarben
* 1988: Kinderlieder-Hitparade mit Paola und den Sonnenschein-Kindern
* 1989: Meine Lieder
* 2000: Paola am Blue Bayou

## Nuorodos

* Paola Del Medico IMDB svetainėje

|-
Álvaro Negredo

**Alvaro Negredo** (; g. 1985 m. rugpjūčio 20 d.) – buvęs Ispanijos futbolininkas, puolėjas. Atstovavo Ispanijos rinktinei.

## Karjera
Karjerą pradėjo 2005 m. Madrido „Rayo Vallecano“ klube. 2005 m. vasarą Madrido „Real“ įsigijo futbolininką ir jis rungtyniavo klubo filiale „Madrido Real Castilla“. 

2007 m. perėjo į „Almeria“, kur žaidė dvejus metus. 2009 m. grįžo į Madrido „Real“, bet netrukus Sevilla jį perpirko už 15 milijonų eurų. Sevilijoje laimėjo „Copa del Rey“ (2009–2010 m. sezonas). 

2013 m. Manchester City FC įsigijo A. Negredo už 16,4 milijonų svarų sterlingų. Sudaryta ketverių metų sutartis. 2014 m. kovo 2 d. laimėjo Anglijos lygos taurę „Capital One Cup“.

## Ispanijos rinktinė

2009 m. spalio 6 d. debiutavo Ispanijos rinktinėje.

2012 m. vasarą dalyvavo Europos čempionate Ukrainoje ir Lenkijoje. Ispanija laimėjo čempionatą, finale 4:0 nugalėjusi Italiją.

### Dalyvavimas čempionatuose

|}

## Pasiekimai
**[[Sevilla FC|Sevilijos FC]]**
* Ispanijos karaliaus taurė „Copa del Rey“ (2010 m.)
**[[Manchester City|Mančesterio „City“]]**
* Anglijos lygos taurė „Capital One Cup“ (2014 m.)
* Anglijos lygos „Premier League“ (2014 m.)
**[[Ispanijos vyrų futbolo rinktinė|Ispanijos rinktinė]]**
* Europos čempionas (2012 m.)
**Asmenini**
* Ispanijos ligos sezono rezultatyviausio žaidėjo trofėjus „Zarra“ (2011, 2013 m.)

## Išnašos

## Nuorodos
* SOCCERWAY
* Transfermarkt
Vabalių akmenys

**Vabalių akmenys** – mitologiniai akmenys su dubenimis, esantys Vabalių kaime Radviliškio rajone.

Vienas iš akmenų, pažymėtų betoniniu paveldo ženklu, įvardijamas kaip *Vabalių dubenuotas akmuo*, guli gyvenvietėje prie pagrindinės gatvės (kelio ), sodybos teritorijoje. Vabalių kaimo mitologinis akmuo, vadinamas *Velnio akmeniu*, yra įtrauktas į Kultūros vertybių registrą (unik. kodas ).

## Nuorodos

* Vabalių kaimo (Radviliškio r.) 1–asis dubenuotas akmuo
* Vabalių kaimo (Radviliškio r.) 2–asis dubenuotas akmuo
* Mitologinis akmuo, vad. Velnio akmeniu
* Aukštaitiški aukurai
Danny O'Donoghue

**Daniel John Mark Luke O’Donoghue** (g. 1979 m. spalio 3 d.), pasaulyje žinomas kaip **Danny O’Donoghue**, yra airių roko grupės „The Script“ vokalistas. Jis yra taip pat žinomas kaip treneris iš dainavimo realybės šou „The Voice UK“.

## Biografija
D. O’Donoghue gimė Dubline, Airijoje. Jo tėvas, Shay O’Donoghue, buvo grupės „The Dreams“ narys. D. O’Donoghue turi penkis brolius ir seseris. Jis yra jauniausias. 2008 m. vasario 14 d. jo tėvas mirė nuo pilvo aneurizmos, kai jam buvo 63 m.

2019 m. vasario 9 dieną, per savo vyro gimtadienį, mirė jo mama. Buvo palaidota vasario 14 dieną.

## Muzikinė karjera
D. O’Donoghue, su draugu (ir taip pat dabartiniu „The Script“ grupės nariu) Mark Sheehan, iš pradžių buvo grupės „My town“ narys. Sulaukę vidutiniško pasisekimo D. O’Donoghue ir M. Sheehan persikėlė į Los Andželą. Jie rašė dainas ir prodiusavo tokiems atlikėjams kaip Britney Spears ir grupėms Boyz II Men ir TLC.
Po metų jie grįžo į Dubliną. D. O’Donoghue ir M. Sheehan rado būgnininką Glen Power ir jie pradėjo rašyti savo muziką. Jie suformavo grupę „The Script“ 2001 m. Grupė išleido debiutinį albumą 2008 m. rugpjūčio 8 d. D. O’Donoghue rašė visas albumo dainas. Albumas sulaukė komercinio pasisekimo, ypač D. O’Donoghue gimtinėje Airijoje. Albumas pasiekė pirmą vietą Airijos albumų tope. Grupė išleido dar du albumus: „Science and Faith“ 2010 m. ir „#3“ 2012 m. „The Script“ koncertavo Jungtinėje Karalystėje dideliuose arenose ir miestuose, kaip kaip Birmingeme, Londone ir Mančesteryje.

## The Voice UK
2012 m. D. O’Donoghue debiutavo „The Voice UK“, šalia Jessie J, Will.i.am ir Tom Jones. 2013 m. liepos 16 d. D. O’Donoghue pasakė, kad jis paliks realybės šou, kad galėtų daugiau pastangų paskirti grupei „The Script“. Ricky Wilson perėmė jo vietą trečiam sezonui.
Sorijos provincija

**Sorijos provincija** ( – Ispanijos provincija, esanti šalies centre, autonominės Kastilijos ir Leono srities rytinėje dalyje. Šiaurėje ir šiaurės rytuose ribojasi su La Riocha, rytuose su Saragosa, pietryčiuose ir pietuose su Gvadalachara, pietvakariuose su Segovija bei vakaruose ir šiaurės vakaruose su Burgosu. Provincija padalinta į 183 savivaldybes. Administracinis centras – Sorija.

## Komarkos

* Almasanas
* Berlanga
* Burgo de Osma
* Kampo de Gomara
* El Valjė
* Pinaresas
* Sorija
* Tieras Altasas
* Monkajas
* Tiera de Medinaselis

## Miestai
Didžiausi provincijos miestai (2023 m.):
* Sorija – 39,7 tūkst. gyv.
* Almasanas – 5,3
* Olvega – 3,6
* El Burgo de Osma – 3,5
* Agreda – 3,0

## Šaltiniai
Uncovered

**Uncovered** – 1994 m. režisieriaus Jim McBride sukurtas kriminalinis filmas, kuriame pagrindinį vaidmenį atliko tuo metu pradedančioji aktorė Kate Beckinsale.

## Pagrindiniai aktoriai
: *Aktorius – vaidmuo*
* Kate Beckinsale – Julija
* John Wood – Sezaras
* Sinéad Cusack – Menču
* Paudge Behan – Dominykas
* Peter Wingfield – Maksas
* Helen McCrory – Lola
* Art Malik – Alvaro

## Turinys

Restauratorė Julija, kuriai buvo patikėtas paveikslo „Žaidimas šachmatais“ iš privačios kolekcijos atnaujinimas, aptinka, kad šiame po dažų sluoksniu slepiasi keistas užrašas lotynų kalba „Kas nužudė riterį?“ Kartu su savo viršininke Menču ji kreipiasi patarimo paveikslų ekspertą Alvaro, kuris anksčiau buvo jos mokytojas ir meilužis. Tuo labai nepatenkintas Julijos dėdė Sezaras, bijantis, kad šios ryšys su Alvaro gali vėl atsinaujinti.

Paveikslo šeimininkas, ligotas donas Manuelis papasakoja jai apie paveiksle pavaizduotus žmones ir Julija nusprendžia, kad pateikto klausimo atsakymas gali slypėti pačioje šachmatų partijoje, nes kai kurie jame pavaizduoti žmonės iš tiesų buvo nužudyti. Kartu su Sezaru ji susipažįsta su jaunu plevėsa Dominyku, puikiai žaidžiančiu šachmatais, ir Menču sutinka jį pasamdyti tam, kad Dominykas atkurtų šachmatų partiją nuo pradžių.

Tai, kas pradžioje atrodė kaip kelių šimtmečių mįslė, staiga tampa pavojingu žaidimu: miršta Alvaro, vėliau – paveikslo šeimininkas Manuelis. Julija sužino, kad jos dėdė Sezaras yra Manuelio brolis, kurie nebendravo daugiau kaip 40 metų. Dominykas, bandanti įvairius ėjimus, įspėja saugotis juodosios karalienės, įtardamas, kad pagrindinis tikslas yra baltoji karalienė – Julija, prie kurios durų po kiekvienos mirties kažkas palieka vieną iš figūrų.

Po to, kai Julijos namuose aptinkama negyva Menču, suimamas buvęs jos meilužis Maksas. Dominykas negali suprasti, kodėl mirė Menču, kuriai partijoje buvo tekęs pėstininko vaidmuo. Kartu su Julija jis vyksta į buvusius Manuelio namus, kuriuose dabar šeimininkauja jo giminaitė Lola, manydama, kad ši ir yra juodoji karalienė, tačiau čia paaiškėja, kad jie klydo…
Didrik Solli-Tangen

**Didrik Solli-Tangen** (g. 1987 m. birželio 11 d. Pošgriūne, Norvegijoje) – Norvegijos dainininkas, kuris atstovavo Norvegijai 2010 m. Eurovizijos dainų konkurse Osle su daina „My Heart Is Yours“ ().

Eurovizijos finale atlikėjas užėmė 20 vietą.

2010 m. rugsėjį Solli-Tangen išleido antrąjį singlą „Best Kept Secret“. Jo debiutinis albumas „Guilty Pleasures“ buvo išleistas 2010 m. lapkričio 1 d. Norvegijoje.

## Diskografija

### Albumai
* 2010 – *Guilty Pleasures*
* 2013 – *The Journey*

### Singlai
* 2010 – My Heart Is Yours
* 2010 – Best Kept Secret
* 2011 – Compass
* 2012 – We Can Do More
* 2013 – Without you

## Išnašos


## Nuorodos

* Oficiali svetainė

|-
Tubalarai

**Tubalarai** () – tiurkų tauta, gyvenanti Altajaus respublikoje (Rusija). 

## Istorija
TSRS laikų gyventojų surašymuose (išskyrus 1926 m.) tubalarai buvo priskiriami altajiečiams. 2000 m. kovo 24 d. tubalarai Rusijos federacijos vyriausybės nutarimu Nr.255 (*Постановление Правительства Российской Федерации № 255*) buvo priskirti vietinėms negausioms Rusijos federacijos tautoms. 2002 m. Visos Rusijos gyventojų surašyme tubalarai registruoti kaip atskira tauta su sava kalba, o 2010 m. gyventojų surašyme – kaip altajiečių subetnosas. 

Tubalarų šventasis medis yra vadinamasis *kedras* – sibirinė pušis, laikoma galios, grožio ir narsos simboliu. Kedro šventėje pagerbiamas šis medis.

## Gausa ir paplitimas
2002 m. gyventojų surašymo duomenimis Rusijoje Federacijoje gyveno 1565 tubalarai (iš jų Altajaus respublikoje – 1533), 2010 m. duomenimis – Rusijos Federacijoje 1965 tubalarai (iš jų Altajaus respublikoje – 1891). Altajaus respublioje jų daugiausia gyvena Čojos rajone. 

**Tubalarų skaičius Altajaus Respublikos gyvenvietėse 2002 m. surašymo metu**

## Nuorodos
Truchmenai

**Truchmenai** (), ***Stavropolio turkmėnai*** () – turkmėnų etninė grupė, gyvenanti Stavropolio krašte šiaurės rytuose (Rusija).

Truchmenų protėviai į dabartinę vietą (Turkmėnų rajonas ir Neftekumsko rajono šiaurė) atsikėlė XVII a. pabaigoje – XVIII a. pradžioje iš Mangyšlako pusiasalio, kur atsiskyrė nuo turkmėnų genčių čoudorų, igdyrų ir sojunadžių.

1609 m. į Pakaspijo stepes atsikėlė kalmukai, dalis jų užkariautų Mangyšlako turkmėnų tapo torgutų chano Cho-Urliuko asmens sargybiniais. Su jais ir siejama truchmenų kilmė.

Truchmenų kalba – turkmėnų kalbos dialektas, kuriame jaučiama gana ryški nogajų kalbos įtaka, nes truchmenų klajojimo vietos ribodavosi su nogajų klajojimo vietomis.

2002 m. gyventojų surašyme truchmenai buvo priskirti prie turkmėnų. Stavropolio krašte buvo užregistruota 13,9 tūkst, truchmenų.

## Nuorodos
* Фестиваль культуры ставропольских туркмен (май 2006): фоторепортаж 
* www.erkin.net: «У туркмен Ставрополья» 
* the Turkmens (Trukhmens) of Stavropol
* Курбанов А. В. «Ставропольские туркмены. Историко-этнографические очерки.» СПб: Изд. отд. Языкового центра СПб ГУ, 1995.
Kauno choreografijos mokykla

**Kauno choreografijos mokykla** – neformalaus ugdymo įstaiga, teikianti choreografinį išsilavinimą Kauno miesto bei Kauno rajono vaikams (nuo 4 metų) ir paaugliams, propaguojanti šokio meną visuomenėje.
Mokyklos vizija – tapti Kauno miesto ir apskrities šokio plėtotės centru, teikiančiu galimybę gabiausiems vaikams ir paaugliams įgyti šokio įgūdžių kompetenciją.
Mokiniai dalyvauja tarptautiniuose ir respublikiniuose festivaliuose. Mokyklos mokiniai yra daugkartiniai respublikinių ir tarptautinių konkursų ir festivalių laureatai. Kiekvieną pavasarį rengiamas mokinių koncertas miesto visuomenei.
Įgyvendinamos ilgalaikė (7 metų apimties) šiuolaikinio ir ankstyvojo choreografinio ugdymo programos.

Mokykloje dirba ilgametę šokio (buvę Kauno valstybinio muzikinio teatro, šokio teatro „Aura“ šokėjai) ir pedagogikos patirtį turintys choreografai–pedagogai. Mokytojai kartu su mokyklos mokiniais kuria šokius ir šokio spektaklius, rengia miesto ir mokyklos koncertus. Dauguma jų dirba nuo mokyklos įsteigimo dienos.

Choreografijos mokyklai nuo 2000 metų vadovauja Lina Navardauskienė, ilgametė Kauno šokio teatro „Aura“ solistė.

## Istorija
Kauno choreografijos mokykla įsteigta 2000 metais.
Mokykla neturėjo savo patalpų, todėl naudojosi Kauno jaunimo ir S. Lozoraičio vidurinės mokyklų salėmis. Mokykla persikėlė į jai skirtas patalpas 2006 metais. Pradėta vykdyti naujas choreografinio ugdymo programas: trumpalaikes meninės saviraiškos ir ilgalaikes klasikinio bei istorinio (pasaulio tautų) šokio programas, veiklą pradėjo mokyklėlė „Noriu šokti“.

2011–2012 m. m. mokėsi apie 400 mokinių.

## Veikla
Pagrindinės veiklos kryptys:

* Ugdomoji veikla
* Šokio populiarinimas ir renginių organizavimas: 
**Festivalis „Šokio pasaulis“, 
**Atvirų durų dienos, 
**edukaciniai projektai, 
**šokio spektakliai, 
**koncertai
* Pasirodymai šokio festivaliuose, pvz., „Bičių sąskrydis‘ 2“ (2008 m.), „Bičių sąskrydis‘ 3“ (2011 m.)
* Seminarai mokytojams

## Studijų programos

;Būsimiems šokio profesionalams (nuo 7 metų):

* Šiuolaikinis šokis
* Klasikinis šokis

;Būsimiems šokio profesionalams (nuo 10 metų):

* Istorinis- pasaulio tautų šokis

;Mėgėjams:

* Šiuolaikinis šokis (nuo 8 metų)

* Mokyklėlė „Noriu šokti“ (nuo 4 metų)

;Suaugusiems:

* Šiuolaikinis ir klasikinis šokis (nuo 18 metų)

## Išnašos

## Nuorodos
* Mokyklos tinklalapis
Šokio pasaulis

**Šokio pasaulis** – Kauno miesto ugdymo įstaigų šiuolaikinio šokio kolektyvų festivalis, tradicinis Kauno choreografijos mokyklos bei Kauno miesto savivaldybės Švietimo ir ugdymo skyriaus organizuojamas renginys, kuriame kasmet dalyvauja miesto mokyklų šiuolaikinio šokio kolektyvai.
Festivalio tikslas – populiarinti ir remti vaikų ir jaunimo šiuolaikinio šokio vystymąsi, talentingų atlikėjų paiešką, supažindinti dalyvius su Kauno miesto mokyklų šiuolaikinio šokio kolektyvų menine-kūrybine veikla, užmegzti draugiškus ryšius tarp atlikėjų ir pedagogų.

## Istorija
2000 metais buvo surengtas pirmasis Kauno mokyklų šiuolaikinio šokio festivalis „Šokio pasaulis“. 

2007 metais festivalį “Šokio pasaulis 2007” organizavo Švietimo ir ugdymo skyrius kartu su Kauno choreografijos mokykla.

2011 metais festivalis vyko jau 11-ąjį kartą. Jame dalyvavo 400 mokinių iš 29 Kauno miesto ugdymo įstaigų. 

2012 metais dalyvavo 29 šokio kolektyvai, 452 jaunieji šokėjai.
Pasirodo vaikų ir jaunimo šiuolaikinio ir jaunimo mados šokio kolektyvai.

## Šaltiniai

## Nuorodos
* „Šokio pasaulis 2013“  (atskirų kolektyvų fotosesijų fragmentai)
Šavaša

:: *Apie kaimą žr. [[Šavaša (Zarasai)]]*.

**Šavaša** ()– upė Rytų Lietuvoje, kairysis Šventosios intakas, įsiliejantis į ją ties Antaliepte. Upelės ilgis 18,2 km, baseino plotas 48,2 km², iš jų Utenos rajonui (iki Šavašo ežero) tenka atitinkamai 9,5 km ir 31 km². Dar apie 1,5 km Šavaša teka Utenos–Zarasų rajonų sandūra.

Upelės versmės yra apie 1 km į pietryčius nuo Garnių kaimo, netoli Daugailių–Juknėnų kelio. Rytuose ir pietuose jos baseinas šliejasi prie Ligajos, o į vakarus – Indrajos baseinų. 6 km ilgio atkarpa aukščiau Alekniškio ežero yra ištiesinta.

Šavaša – ypatinga Lietuvos upė. Jos slėnio vaizdingiausia atkarpa pačiame žemupyje, kuriame įrengtas Šavašos pažintinis takas. Čia būdingi aukšti upės slėniai, gausu krioklių.

## Etimologija

Upėvardžio pirminė lytis, matyt, buvusi *Savaša* (taip upė tebevadinama ir dabar). Jo šaknis laikoma senovine, susidariusia iš  („drėgnumas, skystis“) bei  („varvėti, drėgti, sunktis“). Plg. Balkanų upę Sava, sen.  „sultys, pienas“, toch. *swese* „lietus“,  „lietus“,  „sultys“ ir kt.

## Šaltiniai

* http://www.grazute.lt/index.php?topic=Content&page_id=23
* http://www.utena-on.lt/Utenos_enciklopedija/upes/upes_sarasas.htm
Ant stogo

**Ant stogo** – respublikinis vaikų šokėjų festivalis, rengiamas nuo 2004 m. Jame dalyvauja įvairių šokio stilių Lietuvos vaikų šokių kolektyvai: bendrojo lavinimo mokyklų, šokių studijų, kultūros centrų, šokių mokyklų, laisvalaikio centrų ir kitų įstaigų šokių grupės. Organizuoja Lietuvos vaikų ir jaunimo centras.
Konstitucijos pr. 25, Vilnius.

Siekiama suteikti galimybę pasirodyti didžiojoje scenoje, varžytis ir būti įvertintiems, įgyti pasitikėjimo savimi, šokių kolektyvų vadovams pasidalinti savo darbo patirtimi, diskutuoti. Festivalyje „Ant stogo“ diplomais ir medaliais apdovanojami visi dalyviai, o patys geriausieji dar įvertinami specialiomis žiuri nominacijomis.

2013 metais šokio festivalyje „Ant stogo“ dalyvavo 1500 dalyvių – 4–19 m. amžiaus šokėjų (daugiau nei 100 kolektyvų) iš Lietuvos: Vilniaus, Kauno, Klaipėdos, Palangos, Panevėžio, Šiaulių, Alytaus, Tauragės, Visagino, Vilkaviškio, Šilutės, Molėtų ir Trakų Vokės.

Festivalio organizatoriai – Vilma Smaliukienė, Lietuvos vaikų ir jaunimo centro renginių ir projektų skyriaus vadovė ir Mantas Svirskys, TV projekto „Kviečiu šokti. Pažadinta aistra“ choreografas.

## Dalyviai
; Amžiaus grupės:
* I. iki 7 m., ikimokyklinio ugdymo įstaigos
* II. nuo 7 iki 9 m., 1–4 klasių moksleiviai
* III. nuo 10 iki 14 m., 5–8 klasių moksleiviai
* IV. nuo 14 iki 18 m., 9–12 klasių moksleiviai

Dalyvaujančios šokių grupės šokėjų skaičius turi būti ne mažesnis nei 5 šokėjai.
Kolektyvas šoka vieną šokio kompoziciją.

## Vertinimas
Vertinimo komisiją sudaro choreografai, šokio pedagogai ir kitų meno sričių atstovai. Vertinami pagrindiniai šokio kompozicijos elementai:
choreografija, atlikimas, emocija). Balsavimas atviras.

2013 metais dalyvių pasirodymus vertino šokėjai, choreografai, dainininkai ir TV projektų žvaigždės: Paulius Šinkūnas, Eimis Šerkšniovas, Ingrida Mikštienė, Neringa Kirklienė, Kristina Pivoraitė, Nerilė Senulytė, Gintarė Gurevičiūtė, Renata Uziaklaitė, Vadimas Šuško, taip pat Mia, Ingrida Kazlauskaitė, Erika Vitulskienė ir Ineta Puzaraitė.

2014 metais komisiją sudarė:
* Rima Panuškytė – Kauno valstybinio muzikinio teatro baleto šokėja-solistė, televizijos projekto „Tu gali šokti” dalyvė
* Vytautas Mackonis – profesionalus šokėjas, šokių treneris
* Rugilė Dailidaitė – šokėja, choreografė, trenerė, studijos RE_D įkūrėja
* Airidas Šešetas – šokėjas, TV projekto „Tu gali šokti“ prizininkas
* Nerilė Senulytė – šokėja, LNK projekto „Kviečiu šokti“ dalyvė.

## Šaltiniai
Norim kilt

**Norim kilt** – Lietuvos vaikų ir jaunimo šokių festivalis-konkursas. Tikslai – supažindinti visuomenę su šokių stilių įvairove, atrasti naujus ir perspektyvius meninius kolektyvus, suburti skirtingų Lietuvos miestų bendrus interesus turinčius atlikėjus turiningam bendradarbiavimui. 

## Dalyvavimas
Dalyvauja Lietuvos kolektyvai, atliekantys šiuolaikinio šokio, „Šou“ šokio, „Pop“ šokio ir gatvės šokio kategorijas atitinkančias kompozicijas. Atrankos turuose atrinkti geriausi modernaus, „šou“, hiphopo ir charakterinio šokių kolektyvai patenka į festivalio finalą (jo vieta iki 2015 m. buvo Lietuvos nacionalinis dramos teatras). Taip pat rengiami šiuolaikinio šokio, pop šokio, hiphopo seminarai. Dalyvauja apie 2000 dalyvių (vien tik Šiaurės Lietuvos atrankiniame ture 2013 metais apie 500 šokėjų). 

## Istorija
Festivalį nuo 2000 metų rengia Laisvalaikio centras „7 mūzos“. 

2001 metais festivalio koncertai vyko jau ne tik Vilniuje, bet ir Marijampolėje bei Klaipėdoje.

2007 metais "Norim kilt…2007" Marijampolės zonos konkurse varžėsi 36 šokėjų kolektyvai ne tik iš visos Marijampolės apskrities, bet ir iš Birštono, Druskininkų, Kauno. 

„Norim kilt…2013“ dalyvavo apie 350 kolektyvų.

X šalies vaikų ir jaunimo šokių festivalio-konkurso  “NORIM KILT 2015” finalas vyko Compensa koncertų salėje.

## Šokių kategorijos
* Šiuolaikinis šokis: naudojant modernaus, postmodernaus, džiazo, teatrinės išraiškos, improvizacijų, alternatyvaus, kontaktinio šokio technikas
* „Šou“ šokis: naudojant įvairias arba vieną iš šokių stilių technikas (šiuolaikinio, estradinio, gatvės, klasikinio, charakterinio ir t. t.), teatrines išraiškos priemones
* Charakterinis šokis: stilizuotos, lietuvių liaudies ar kitų pasaulio tautų šokiais paremtos šokių kompozicijos
* Gatvės šokis: naudojant senosios (popping, locking, funk style, electric boogaloo ir k.t.), naujosios mokyklos (krumping, jigging, ir kt.t) taip pat breakdance, house šokių stilių technikas. Kompozicijose ypatingas dėmesys skiriamas kompozicijos savitumui ir atlikėjų individualumo išreiškimui.
* „Pop“ šokis: naudojant estradinio, džiazinio, pramoginio, linijinio ir kt. šokio technikas pagal populiarią muziką.

## Etapai
; Atranka
* PIETŲ LIETUVOS atrankos turas
* RYTŲ LIETUVOS atrankos turas
* ŠIAURĖS LIETUVOS atrankos turas
* VAKARŲ LIETUVOS turas
* VILNIAUS turas

Atrankos turuose turi būti ne mažiau kaip 20 kolektyvų.

I–V turuose dalyvauja vaikų, paauglių, jaunimo paskelbtas šokio kategorijas atitinkantys šokių kolektyvai.

Atlikėjų skaičius kolektyve: nuo 7 asmenų.

Kompozicijos trukmė: nuo 3 iki 5 min.

;Amžiaus grupės:
* Vaikų: amžius nuo 7 iki 11 m.
* Paauglių: amžius nuo 12 iki 15 m.
* Jaunimo: amžius nuo 16 iki 20 m.

Kompozicijoje gali šokti kitos amžiaus grupės šokėjai, bet ne daugiau 20 % visų kompozicijoje šokančių šokėjų.

## Organizatoriai

* Festivalio idėjos autorė ir įgyvendintoja – Živilė Miškinytė Tubelienė, šokio pedagogė ir choreografė, „7 mūzos“ steigėja ir direktorė
* Festivalio režisierius – Gintaras Tubelis, aktorius ir režisierius, „7 mūzos“ steigėjas ir projektų vadovas
* Festivalio vedėja – Andra Kavaliauskaitė, teatro režisierė ir aktorė

## Šaltiniai
Šokio erdvėje

**Šokio erdvėje** – respublikinis šiuolaikinio ir modernaus šokio konkursas-festivalis, rengiamas nuo 2004 metų. 

## Dalyviai
Konkurse kasmet dalyvauja apie 100 grupių (2009 ir 2010 m. dalyvavo 130 grupių) iš Lietuvos ir užsienio, atliekančių įvairaus stiliaus šokius: šiuolaikinio, estradinio, šou, hiphopo. Konkurse-festivalyje dalyvauja šokėjai nuo 4 iki 18 metų ir vyresni.
Festivalio vieta – Girstučio kultūros centras, Kaunas.

## Tikslai

* sudaryti sąlygas pasirodyti jauniems ir talentingiems atlikėjams
* skatinti visuomenės domėjimąsi įvairių stilių šokiais
* skatinti šokėjų, bei jų vadovų bendradarbiavimą
* siekti, kad šokėjai patirtų judėjimo, kūrybos, atlikimo ir saviraiškos džiaugsmą

## Šokių kategorijos

### Gatvės ir šou šokis
* Gatvės šokis: šokių kompozicijos sukurtos naudojant visų gatvės stilių technikas: hip-hop, tecktonik, breaking, popping, locking ir kt.
* Šou šokis: šokių kompozicijos sukurtos naudojant street dance, funky ir kt. stilius derinant su šou elementais.

### Šiuolaikinis ir pop šokis
* Šiuolaikinis šokis: kolektyvai, naudojantys išraiškos, modernaus, džiazinio, alternatyvaus, kontaktinio, improvizacijos šokio technikas
* Pop dance: kolektyvai naudojantys estradinio, ritminio, charakterinio, pramoginio, lindy-hop, linijinius, country ir kt. šokio technikas.

## Dalyviai
;Amžiaus grupės:
* Ikimokyklinio amžiaus vaikų grupė
* Vaikų grupė 7- 10 metų
* Paauglių grupė11-14 metų
* Jaunimo grupė nuo15-19 metų
* Suaugusiųjų grupė nuo 19 metų.

Festivalio dalyviai atlieka po vieną šokį. Šokio trukmė iki 5 minučių. Kolektyvui pageidaujant, galima atlikti du šokius, kurie vertinami atskirai. Grupėje ne mažiau kaip 5 atlikėjai.

## Apdovanojimai
Visi dalyvaujančių kolektyvų nariai ir jų vadovai apdovanojami padėkos raštais ir festivalio suvenyrais.

Kiekvienoje amžiaus ir stiliaus grupėje paskelbiami I, II ir III vietos laimėtojai pagal surinktų balų skaičių. Jie apdovanojami festivalio diplomais, taurėmis bei suvenyrais.

Kiekvienoje stiliaus grupėje skelbiami Grand Prix laimėtojai. Jiems teikiamos piniginės premijos.

;Grand Prix laimėtojai
* 2008 m.: neoklasikinio šokio teatras "Releve", (vadovė Rasa Butrimavičiūtė)
*2009 m.: Vytauto Didžiojo universiteto „Rasos“ gimnazijos kolektyvas „Raselė“ (vadovė Džineta Šablauskienė)
*2014 m.: Šiuolaikinių šokių studija „Vėtra"

## Festivalio organizatoriai
* Festivalio idėjos autorė ir režisierė: Zita Vaškelienė
* Festivalio direktorė: Jolanta Marmienė, Šokių klubas „Krislas“, Kauno kultūros centras
* Vaikų ir jaunimo šokio teatras “Gijelė”

## Šaltiniai

## Nuorodos
* Konkursas-festivalis ŠOKIO ERDVĖJE 2014 m. 
* ŠOU IR GATVĖS ŠOKIO KATEGORIJA, I-II dalių šokėjai
Palensijos provincija

**Palensijos provincija** () – Ispanijos provincija, esanti šalies šiaurėje, šiaurinėje autonominės Kastilijos ir Leono srities dalyje. Šiaurėje ribojasi su Kantabrija, vakaruose su Leonu, rytuose su Burgosu bei pietuose su Valjadolidu.

2013 m. duomenimis, provincijoje gyveno 168 955 gyventojai. Administracinis centras – Palensija. Provincija yra padalinta į 191-ą savivaldybę, iš kurių daugiau nei pusė yra kaimai, neviršijantys 200 žmonių.

## Komarkos
* Serato Palentinas
* Montanja Palentina
* Paramos Valjesas
* Tiera de Kamposas

## Miestai
Didžiausi provincijos miestai (2023 m.):
* Palensija – 74,1 tūkst. gyv.
* Agilar de Kampo – 6,0
* Venta de Banjosas – 5,9
* Gvardas – 5,5
* Saldanja – 2,5

## Šaltiniai
Salamankos provincija

**Salamankos provincija** () – Ispanijos provincija, esanti šalies vakaruose, autonominės Kastilijos ir Leono vakarinėje dalyje. Šiaurėje ribojasi su Samora, šiaurės rytuose su Valjadolidu, pietryčiuose ir pietuose su Avila, pietuose su Kaseresu bei vakaruose turi pasienio ruožą su Portugalija.

2024 m. duomenimis, provincijoje gyveno 357 552 gyventojai. Administracinis centras – Salamanka. Provincija yra padalinta į 362 savivaldybes, iš kurių daugiau nei pusė yra kaimai, turintys mažiau nei 300 žmonių.

## Komarkos
* Kampo de Salamanka
* Siudad Rodrigas
* Gvichuelas
* La Armunja
* Las Viljasas
* Siera de Becharas
* Siera de Fransija
* Tiera de Alba
* Tiera de Ledesma
* Tiera de Penjaranda
* Vitigudinas

## Miestai
Didžiausi provincijos miestai (2023 m.):
* Salamanka – 143,9 tūkst. gyv.
* Santa Marta de Tormesas – 14,6
* Becharas – 11,5
* Siudad Rodrigas – 10,9
* Karbachosa de la Sagrada – 7,5
* Penjaranda de Brakamontė – 6,0

## Šaltiniai
Fiat 3,5 HP

**Fiat 3,5 HP** (arba **Fiat 4 HP**) – pirmasis lengvasis automobilis, gamintas „Fiat“ kompanijos nuo 1899 iki 1900 metų.

1899 metais buvo pagaminta 8 automobiliai, kitais metais – dar 18.
Automobilis turėjo dviejų cilindrų variklį su vandens aušinimu, 679 kub.cm. talpa, ir galingumu 4,5 a.j. (mokesčių tikslais galingumas buvo nurodomas 3,5 a.j.) prie 800 aps./min. ir trijų greičių pavarų dėže (atbulinės eigos pavara nebuvo numatyta). Didžiausias automobilio greitis buvo 35 km/val.. Nežiūrint į nedidelio tūrio variklį, kuro sąnaudos buvo 8 litrai 100-ui km.

Šis „Fiat“ modelis buvo gaminamas kompanijos „Ceirano GB & C“, *Ceirano Welleyes* pavadinimo automobilių gamykloje. Kėbulai buvo gaminami Marčelo Alezio () dirbtuvėse Turine.

Du pirmieji „Fiat“ egzemplioriai išsaugoti Turino automobilių muziejuje ir dar vienas – Fordo muziejuje Dirborne, JAV.

## Išnašos
Sonia Evans

**Sonia Evans** (geriau žinoma kaip **Sonia**; g. 1971 m. vasario 13 d.) – anglų dainininkė iš Skelmersdeilo, Lankašyro (Anglija), buvo labai populiari 1980-ųjų pabaigoje ir 1990-ųjų pradžioje. Geriausiai žinoma dėl hitu tapusio jos debiutinio singlo „You’ll Never Stop Me Loving You“ ir dalyvavimo 1993 m. Eurovizijos dainų konkurse.

## Diskografija

### Albumai
* Everybody Knows (1990)
* Sonia (1991)
* Better the Devil You Know (1993)
* Love Train – The Philly Album (1998)
* Greatest Hits (2007)

### Singlai
* You’ll Never Stop Me Loving You (1989)
* Can’t Forget You (1989)
* Listen To Your Heart (1989)
* Counting Every Minute (1990)
* You’ve Got A Friend (1990) (su Big Fun)
* End Of The World (1990)
* Only Fools (Never Fall In Love) (1991)
* Be Young, Be Foolish, Be Happy (1991)
* You To Me Are Everything (1991)
* We’ve Got The Power (1992) (su Gladiator)
* Boogie Nights (1992)
* Better the Devil You Know (1993)
* Hopelessly Devoted to You (1994)
* Wake Up Everybody (1995)
* Fool for Love (2009)

## Nuorodos

* Oficiali svetainė 

|-
Katja Ebstein

**Katja Ebstein** (g. 1945 m. kovo 9 d.) – vokiečių dainininkė ir aktorė. Tris kartus atstovavo Vokietijai Eurovizijos dainų konkurse: 1970, 1971 ir 1980 metais. Sėkmingiausias dalyvavimas buvo 1980 metais, kai su daina „Theater“ užėmė antrąją vietą. Iki šiol išleido daugiau nei 30 albumų.

## Žymiausios dainos
* *Wunder gibt es immer wieder (1970)* – 3 vieta 1970 m. Eurovizijos dainų konkurse
* *Und wenn ein neuer Tag erwacht (1970)*
* *Diese Welt (1971)* – 3 vieta 1971 m. Eurovizijos dainų konkurse
* *Ein kleines Lied vom Frieden (1971)*
* *Inch Allah (1972)*
* *Der Stern von Mykonos (1973)*
* *Ein Indiojunge aus Peru (1974)*
* *Athena (1974)*
* *Es war einmal ein Jäger (1975)*
* *Die Hälfte seines Lebens (1975)*
* *Aus Liebe weint man nicht (1976)*
* *In Petersburg ist Pferdemarkt (1977)*
* *Du und ich (1977)*
* *Wein nicht um mich, Argentinien (1977)*
* *Weck mich, bevor du gehst (1977)*
* *Dieser Mann ist ein Mann (1978)*
* *Es müssen keine Rosen sein (1979)*
* *Trink mit mir (1979)*
* *Abschied ist ein bißchen wie sterben (1980)*
* *Theater (1980)* – 2 vieta 1980 m. Eurovizijos dainų konkurse
* *Dann heirat' doch dein Büro (1980)*
* *Traumzeit (1982)*

## Nuorodos

* Katja Ebstein svetainėje *[[Internet Movie Database]]*

|-
Mažoji varnalėša

**Mažoji varnalėša** (*Arctium minus*) – astrinių (*Asteraceae*) šeimos varnalėšų (*Arctium*) genties augalas. Natūraliai paplitęs Kaukaze, Vakarų Azijoje ir Europoje, išskyrus Norvegiją. Natūralizuota Makaronezijoje, Australazijoje, Šiaurės ir Pietų Amerikoje, Norvegijoje. Neretas visoje Lietuvoje.

## Ekologija

Auga panamėse, šiukšlynuose, pakelėse, ant pylimų, pakrūmėse. Mėgsta azotu turtingą dirvožemį. Laukuose ir prie fermų yra piktžolė.

Žiedus apdulkina bitės ir drugiai. Vaisiai prisitvirtina prie gyvūnų kailių ir žmonių drabužių, taip padedama plisti sėkloms.

## Biologija
Tai dvimetis, 40-120 cm aukščio augalas. Šaknis stora, verpstiška. Stiebas tvirtas, status, briaunotas, šakotas, apaugęs trumpais plaukeliais. Lapai širdiškai kiaušiniški, lygiakraščiai, kartais atokiai dantyti. Jų viršutinė pusė žalia, plika, apatinė pilkšva, gauruota. Apatiniai lapai stamboki, ilgakočiai, viršutiniai mažesni, trumpakočiai.

Žydi liepos-spalio mėneniais. Antraisiais gyvenimo metais pradeda žydėti. Graižai rutuliški, 1-2 cm skersmens, pailgose kekėse. Skraistlapiai trumpesni už žiedus, siauri, pliki arba kiek plaukuoti, viršūnės truputį užsilenkusios. Žiedai dvilyčiai, vamzdiški, penkiaskilčiai, violetiniai. Kuokeliai penki. Vaisiai atvirkščiai kiaušiniški, išilgai briaunoti, tamsiai rudi, išmarginti dar tamsesnėmis dėmėmis, arčiau galų skersai raukšlėti, viršūnėje trumpas skristukas.

## Porūšiai
Yra žinomas vienas porūšis, vienas varietetas ir penkios formos (Gali būti, kad tai sinonimai):
* *Arctium minus* f. *laciniatum* Clute 
* *Arctium minus* f. *minus* 
* *Arctium minus* f. *pallidum* Farw. 
* *Arctium minus* f. *purpureum* Evans 
* *Arctium minus* f. *tomentosum*
* *Arctium minus* subsp. *pubens* Aren.
* *Arctium minus* var. *corymbosum* Wiegand

## Naudojimas
Visų varnalėšų genties rūšių nauda panaši. Tai vaistinis ir maistinis augalas. Turi inulino ir tanino. Šaknų nuoviras stiprina plaukus. Iš šaknų gaminama varnalėšų kava. Tolimuosiuose Rytuose auginamos varnalėšų plantacijos. Jų šaknys dedamos į salotas, iš jų verdamos sriubos, kompotai.


Arctium_minus_hoja_haz_y_envés.jpg|Lapai
Arctium_minus_ENBLA03.jpg|Stiebas
Arctium_minus_ENBLA04.jpg|Žiedai
Arctium_minus_ENBLA02.jpg|
Arctium_minus_(8154749972).jpg|


## Nuorodos
* Varnalėša – VU Botanikos sodas
* Mažosios varnalėšos mokslinis lotynų kalba pavadinimas ir sinonimai per theplantlist.org (anglų k.)''
* Arctium minus Nature Gate (anglų k.)

## Literatūra
* Rudenį žydintys augalai, Ramunėlė Jankevičienė, Živilė Lazdauskaitė, Vilnius, Mokslas, 1991, 138 p.

## Išnašos
Roberto L. Brodšo tarptautinis oro uostas

**Robert L. Bradshaw tarptautinis oro uostas** (IATA – **SKB**, ICAO – **TKPK**) – pagrindinis Sent Kitso ir Nevio oro uostas, esantis Bastero šiaurėje. Oro uostas pavadintas pirmojo šalies premjero Robert Llewellyn Bradshaw vardu.

2006 m. buvo atlikta plati oro uosto renovacija. 2008 m. oro uostas aptarnavo 399 706 keleivius.

## Oro linijos ir maršrutai iš šio oro uosto
Gabu

**Gabu** () – miestas Bisau Gvinėjos rytuose; regiono centras. Praeina Bisau–Labės kelias, atšaka į Boję. Gyventojų dauguma – fulbiai. Prekybinis centras.

## Istorija

Šis miestas ilgą laiką buvo Kaabu valstybės sostine, kol XIX a. buvo užkariautas Futa Džalono tautų. Portugalų valdymo metais buvo žinomas ***Nova Lamego*** pavadinimu.

## Sportas
* CDR Gabú – futbolo klubas;
* Namų rungtynes žaidžia gabu miesto savivaldybės stadione („Campo Leandro Vaz“).

## Išnašos
Princesės Julianos tarptautinis oro uostas

**Princesės Julianos tarptautinis oro uostas** (IATA – **SXM**, ICAO – **TNCM**) – pagrindinis Karibų jūroje esančios San Marteno salos oro uostas, esantis Olandijai priklausančioje salos pusėje. 2007 m. oro uostas aptarnavo 1 647 824 keleivius. Šis oro uostas yra pagrindinė oro linijų Winair bazė. Oro uostas pavadintas Olandijos karalienės Julianos vardu.

Šis oro uostas populiariojoje kultūroje geriausiai žinomas dėl puikių lėktuvų stebėjimo sąlygų – visi lėktuvai leidžiasi labai arti virš paplūdimio. Šalia oro uosto yra ženklai, įspėjantys apie pavojų bandant iš arti stebėti lėktuvus apie jų variklių skleidžiamą vėją ir garsą.

## Šaltiniai
Bisoranas

**Bisoranas** () – miestas Bisau Gvinėjoje, Ojo regione. Kelias į Mansoa.

## Istorija
1974 m. Bisorane įvyko masinės žudynės, kuriose Bisau Gvinėjos valdantieji marksistai išžudė Portugalijos armijoje tarnavusius šalies karius.
Čelkanai

**Čelkanai** () – Altajuje (Rusija) gyvenanti tauta.

Rusiškai čelkanai dar buvo vadinami . Čelkanai gyveno Lebedžio upės rajone..

TSRS gyventojų surašymuose (išskyrus 1926 m.) čelkanai būdavo priskiriami altajiečiams. 2002 m. gyventojų surašyme čelkanai buvo registruojami kaip atskira tauta su savo kalba, o 2010 m. – kaip altajiečių subetnosas.
2000 m. kovo 24 d. nutarimu čelkanus Rusijos Federacijos vyriausybė priskyrė vietinėms mažosioms Rusijos Federacijos tautoms.

## Gausumas ir paplitimas
**Pagal 2002 m. surašymo duomenis:**

Pagal 2002 m. gyventojų surašymo duomenis Rusijos Federacijoje gyveno 855 čelkanai, iš jų Altajaus respublikoje – 830 (daugiausia Turočiako rajone). Tuo tarpu Altajaus respublikos vyriausybės duomenimis 1997 m. Turočiako rajone gyveno 1689 čelkanai.

**Čelkanų skaičius Altajaus respublikos gyvenvietėse 2002 m.:**'''

## Kalbos
Čelkanų kalba priskiriama šiaurės altajiečių kalboms (Altajaus kalbų šeimos tiurkų kalbų grupė) arba yra šiaurės altajiečių kalbos dialektas.

Pagal 2002 m. gyventojų surašymo duomenis Altajaus respublikoje iš 830 čelkanų rusiškai moka 817 žmonių (98 %), čelkanų kalbą – 466 žm. (56 %), pietų altajiečių kalbą – 148 žm. (18 %).

## Nuorodos
Henri Charrière

**Henri Šarjeris** (; g. 1906 m. lapkričio 16 d. – 1973 m. liepos 29 d.) – Prancūzijos kalinys ir autorius. Jis parašė atsiminimų knygą „Papillon“, kurioje jis aprašė savo nuotykius kalėjime ir savo pabėgimą iš jo.

H. Šarjeris gimė Prancūzijoje ir nuo jaunystės buvo nusikaltėlis. 1931 m. Jis buvo nuteistas už žmogžudystę, kurios jis nepadarė. Jį nusiuntė kalėti į Prancūzijos Gvianą (Velnio salą), Lotynų Amerikoje. Kalėjimo sąlygos buvo baisios ir jis bandė pabėgti. Jam pavyko ištrūkti į Venesuelą, kur jis vedė venesuelietę.

Vėliau H. Šarjeris grįžo į Prancūziją ir ten parašė knygą „Papillon“. *Papillon* ('drugelis') buvo jo pravardė, nes jis turėjo drugio tatuiruotę ant krūtinės. Knyga tapo labai populiari. 1973 m. pagal ją Holivude buvo pastatytas filmas, kuriame vaidino Steve McQueen ir Dustin Hoffman.

H. Šarjeris mirė nuo vėžio 1973 m. Madride.
Galvidelas

**Gavidelas** () – senovės epochos šiaurės valstybė, susikūrusi šiuolaikinės škotiškos Goluei apylinkės teritorijoje, atsiskyrus nuo pietvakarių Alt Kluito karalystės valdų.

## Istorija
Iš pradžių į Galvidelo sudėtį įėjo Meno sala. Bet greitai ten pradėjo valdyti Menuedenas ir jo palikuonys iki 675 metų. Apie 550 metus šiaurės Regedo armija, vadovaujama Kinvarcho, užpuolė Galvidelą, kurį tuomet valdė Seniltą, ir sumušė mūšyje. Seniltas žuvo tame mūšyje ir Galvidelas buvo prijungtas prie Regedo. Bet jau po 18 metų Tutagaulas ap Klinochas laimėjo prieš Kinverchą ir išvarė jį iš Galvidelo. Galvidelo karaliumi tapo Nechtonas. 675 metais mirė Meno valdovas. Jo dukra buvo ištekėjusi už Anaraudo. Tada ir buvo Meno sala prijungta prie Galvidelo. 730 metais mirė Jutgualas, nepalikęs palikuonių. Jo sesuo Kelemiona buvo ištekėjusi už Sande, Livarcho Senojo palikuonio. Galvidelas buvo prijungtas prie Alt Kluito, o Meno salą pradėjo valdyti Sande.

## Nuorodos
* http://www.allmonarchs.net/uk/other/celtic/galwyddel.html 
* http://www.historyfiles.co.uk/KingListsBritain/BritainNovantae.htm
* http://www.allmonarchs.net/uk/other/celtic/ynys_manau.html 
*
Katio

**Katio** () – miestas Bisau Gvinėjos pietuose; Tombali regiono administracinis centras. Verčiamasi žemės ūkiu.

1958 m. čia gimė rašytojas, inžinierius Abdulai Silá.
Kumandinai

**Kumandinai** (, savas pavadinimas *къуманды, къубанды, къуўанды, къувандыг*) – Altajaus respublikoje ir Altajaus krašte (Pietų Sibiras, Rusija) gyvenanti tauta. 

TSRS gyventojų surašymuose kumandinai būdavo priskiriami altajiečiams. Tik 1926 m. gyventojų surašyme jie buvo fiksuoti kaip atskira tauta.
Tada RTFSR teritorijoje suskaičiuoti 6327 kumandinai. Visi jie gyveno Sibiro krašte, iš jų 4948 – Bijsko apygardoje, 1384 – Oiratų autonominėje srityje (dabartinė Altajaus Respublika).

2002 m. gyventojų surašyme kumandinai buvo registruojami kaip atskira tauta su savo kalba. 
2000 m. kovo 24 d. nutarimu kumandinus Rusijos Federacijos vyriausybė priskyrė vietinėms mažosioms Rusijos Federacijos tautoms. 

## Etninė istorija
XVII a., iki migracijos į Altajų, kumandinai gyveno pagal Čaryšo upę, ties jos santaka su Obe. Jų migraciją sukėlė nenoras mokėti jasaką (duoklę) Rusijos carui. XIX a. orientalistas Nikolajus Aristovas kumandinus ir čelkanus sieja su palikuoniais senovinių tiurkų, kurie VI-VIII a. Centrinėje Azijoje buvo sukūrę galingą klajoklių valstybę, istorijoje žinomą kaip Tiurkų kaganatas.

## Nuorodos
Conan O'Brien

**Konanas Kristoferis O’Brajanas** (; g. 1963 m. balandžio 18 d.) – JAV televizijos laidų vedėjas, komikas, rašytojas, prodiuseris ir įgarsintojas. Jis yra geriausiai žinomas kaip naktinių pokalbių laidų vedėjas. Dabar jis veda „Conan“ laidą.

O’Brajanas gimė Brukline, Masačusetse, airiškoje katalikų šeimoje. Lankydamas Harvardo universitetą, jis ėjo universitete leidžiamo leidinio „Harvard Lampoon“ prezidento pareigas.

Po keleto parašytų komedinių laidų Los Andžele, jis prisijungė prie laidos „Saturday Night Live“ kolektyvo. Jis taip pat buvo poros „The Simpsons“ sezonų scenaristas ir prodiuseris. Jis persikėlė iš Niujorko į Los Andželą, kur jis pradėjo ruošti savo laidą „Conan“.

Nuo 2010 m. K. O’Brajanas veda laidą „Conan“. Jis taip pat vedė „Emmy“ apdovanojimus, specialią televizijos laidą „Kalėdos Vašingtone“ (*Christmas in Washington*) ir surengė komedijos turą po 32 miestus.
Ainis Storpirštis

**Ainis Storpirštis** (g. 1986 m. kovo 15 d.) – Lietuvos teatralas.

## Biografija
Nuo mažens koncertavo su tėvu G. Storpirščiu. 2007 m. su V. Bareikiu sukūrė grupes „Suicide DJs“ su „Stipriai Kitaip“; grupės „Vandenynas“ narys. Teatro „Utopia“, teatro judėjimo „No Theatre“ aktorius.

## Vaidmenys teatre
* Julijus Cezaris, „Kaligula“, No Theatre
* Benas, Mariaus Ivaškevičiaus „Išvarymas“, LNDT
* Mačiūnas, „Mr. Fluxus, arba Šarlatanai“, No Theatre
* Pasakotojas, Chuck Palahniuk „Kovos klubas“, No Theatre
* Seras Agraveinas ir kiti riteriai, Tankred Dorst, Ursula Ehler. „Nusiaubta šalis“
* Pentėjo tarnas, Euripido „Bakchantės“
* Lauryno draugas Kazimieras, Justino Marcinkevičiaus „Katedra“
* „Atėjau, pamačiau, negalėjau arba Visiškas rudnosiukas“, VšĮ „Laimingi žmonės“
* Janis Baluodis, Godos Dapšytės „Barikados“

## Įvertinimas
* 2011 m. Auksinis scenos kryžius (jaunojo menininko nominacija)

## Šaltiniai
Dance revolution

**Dance revolution** – tarptautinis šokio konkursas, vykstantis Vilniuje, Kongresų rūmuose. Šokėjai kovoja 4 kategorijose: charakterinių, šiuolaikinių, gatvės bei šou šokių. Daugiausią pasirodymų – šou šokių stiliaus kategorijoje.

## Istorija
2010 metais konkursas buvo surengtas pirmą kartą. Konkurso iniciatorius – VšĮ „Modus projektai“. Konkurso organizatorė – choreografė Viktorija Nenartovič, šokių studijos „Modus dance“ vadovė.

2013 metais konkurse dalyvavo beveik 2000 dalyvių, buvo daugiau nei 150 pasirodymų, daugiau nei 80 kolektyvų iš Lietuvos (Vilniaus, Kauno, Klaipėdos, Šiaulių, Panevėžio, Alytaus, Vilkaviškio, Šakių, Kaišiadorių, Jurbarko, Birštono, Prienų, Tauragės, Šilalės, Marijampolės, Gargždų) bei kaimyninių šalių: Baltarusijos, Latvijos, Estijos, Lenkijos.

2013 metais finaliniame koncerte buvo pristatyta „Stilingiausių šokėjų šukuosenų šou“ (plaukų stilistai Martynas Šalkauskas ir Aivaras Grusas), pasirodė Lietuvos atlikėjai (grupė „DAR“, Vudis, Džei Džei, Anatolijus ir Druskininkų Deimantinis Choras, Rasa Kaušiūtė ir šokių grupė „Modus Dance“).

2014 metais konkurse buvo surengta neatlygintinos donorystės akcija kartu su Vilniaus universitetinės ligoninės Santariškių kraujo centru. Visi, davę kraujo, gavo nemokamus pakvietimus į jubiliejinį (5-ąjį) finalinį renginį. Apie sveiką mitybą konsultavo UAB „Aš myliu save“ darbuotojai.

## Vertinimo komisija
Vertinimo komisiją sudaro Lietuvos ir užsienio choreografai, aktoriai, grožio industrijos atstovai.

2012 metais dalyvius vertino šokėjai Saulius Skambinas ir Tomas Uroška, aktorius Vaidotas Martinaitis, svečiai iš užsienio: hiphopo choreografai Thomas Benstem (Švedija) ir Roman Metijesku (Latvija).

2013 metais Komisiją sudarė Eugene Quiet, Vjiačiaslav SanSay, Lina Puodžiukaitė, Jolanta Davolytė, Vaidotas Martinaitis, Vaclovas Paukštė bei Marijanas Staniulėnas, Martynas Šalkauskas, Aivaras Grušas, Živilė Petroševičienė).

## Tikslai
* Suteikti vaikams ir jaunimui galimybę parodyti save ir savo gabumus, tobulinti sceninę, koncertinę patirtį;
* sukviesti kuo daugiau šiuolaikinių, gatvės, charakterinių, šou šokių stilių vaikų ir jaunimo kolektyvų ne tik iš Lietuvos, bet ir iš užsienio;
* populiarinti šokio meną vaikų ir jaunimo tarpe kaip laisvalaikio, edukacinę bei prevencinę priemonę;
* skatinti Vilniaus visuomenę domėtis įvairiais šokių stiliais;
* ugdyti šokių pedagogų kvalifikaciją seminaruose, kurie vyks festivalio metu;
* išrinkti geriausius šokių kolektyvus tam tikrose kategorijose ir apdovanoti juos diplomais, taurėmis, medaliais, remiantis tarptautinės konkurso komisijos, sudarytos iš profesionalių choreografų, šokėjų, sceninio meno, stiliaus žinovų, vertinimais.

## Didysis prizas
Pagrindinio prizo (GRAND PRIX) dydis – 555 eurai.

;Laimėtojai
* 2012 m. Šokio studija „Aušrinė“
* 2013 m. šokių kolektyvas iš Lenkijos, Bialystoko miesto su savo kompozicija „Sale“
* 2014 m. „Unlimited Crew“, Šiauliai

## Mini GRAND PRIX
;Laimėtojai:
* 2012 m. Šokių studija iš Kauno „Time to Show“

## Šaltiniai

## Nuorodos
* Konkurso tinklalapis
Luigi Datome

**Luidžis „Džidži“ Datomė** (; g. 1987 m. lapkričio 27 d. Montebelunoje, Italijoje) – buvęs Italijos krepšininkas, rungtyniavęs krašto puolėju. Datome ūgis yra 203 cm, svoris 98 kg, ir jo pozicija yra lengvasis kraštas. Jis gimė Montebelunoje, bet augo Sardinijoje.

## Karjera

L. Datomė žaidė Sienos „Montepaschi“ klube nuo 2003 m. iki 2006 m., su Skafačio „Basket“ nuo 2006 m. iki 2008 m., ir Romos klube „Virtus“ nuo 2008 m. iki 2013 m. Jis buvo 2009 m. pripažintas Italijos lygos geriausiu jaunuoju krepšininku. Jį 2013 m. paskelbė Italijos lygos naudingiausiu sezono žaidėju. Jis pasirašė 2013 m. liepos 16 d. dvejų metų sutartį su Detroito „Pistons“ NBA klubu, ir jis pasirinko tryliktą numerį. L. Datomė žaidžia taip pat Italijos rinktinėje ir jis dalyvavo čempionate „Eurobasket“ 2007 m., 2009 m. ir 2013 m.

2023 m. paskelbė apie karjeros pabaigą. Savo paskutines profesionalo rungtynes L. Datome sužaidė 2023 m. pasaulio krepšinio čempionate prieš Slovėniją 2023 m. rugsėjo 9 d.

## Pasiekimai

* Eurolyga (2017 m.)
* Italijos krepšinio lyga (2004, 2022, 2023 m.)
* Italijos krepšinio lygos MVP (2013 m.)
* Italijos krepšinio taurė (2021 m.)
* Italijos krepšinio taurės MVP (2021 m.)
* Turkijos krepšinio lyga (2016–2018 m.)
* Turkijos krepšinio lygos finalo varžybų MVP (2016 m.)
* Turkijos krepšinio taurė (2016, 2019, 2020 m.)
* Turkijos krepšinio taurės finalo MVP (2019, 2020 m.)
* Turkijos krepšinio supertaurė (2016, 2017 m.)
* Turkijos krepšinio supertaurės MVP (2017 m.)
* Europos U-20 krepšinio čempionatas: bronza – 2007 m.
* Europos U-18 krepšinio čempionatas: bronza – 2005 m.

## Šaltiniai
Girstučio kultūros ir sporto centras

VšĮ **Girstučio kultūros ir sporto centras** – kultūros ir sporto centras Kaune, Kauno miesto savivaldybės nuosavybė; viešoji įstaiga. Įsikūrusi Girstučio rūmuose. Juose yra 569 vietų žiūrovų salė, 500 m² scena, grimavimosi patalpos (30 žmonių), Girstučio baseinas, įrengtas pirčių kompleksas. Įstaigoje dirba 16 darbuotojų. Vadovas Mindaugas Skvarnavičius.

## Veikla
Misija – propaguoti profesionalų teatro, muzikos, šokio, dailės meną, skatinti mėgėjų meną, ieškoti naujų turiningo laisvalaikio praleidimo, gyventojų tarpusavio bendravimo formų, atsižvelgiant į skirtingas amžiaus, pomėgių ir išsilavinimo grupes.

Organizuojami įvairūs renginiai, festivaliai (pvz., „Šokio erdvėje", „Lietuvos teatrų pavasaris – Kaunas“, kuriame pristatomi naujausi ir geriausi sezono spektakliai). Minima Kovo 11-osios gatvės bendruomenės šventė. Vyksta tradicinis Naujametinis vakaras-koncertas „Klasikos akordai“, kiti įvairūs miesto renginiai.

## Istorija
1975 metais Girstučio rūmus pastatė Kauno Dirbtinio pluošto gamykla (direktorius Leonas Mackevičius). Statinys buvo suprojektuotas profesionaliajam teatrui. Girstutis – Karaliaus Mindaugo sūnaus vardas.

2003 metų vasario 28 d. buvo įregistruota Viešoji įstaiga "Girstučio" kultūros ir sporto centras. 

2012 metais „Girstutyje“ suorganizuota 217 įvairaus žanro renginių, kuriuose apsilankė apie 100 tūkstančių žiūrovų.

## Šaltiniai

## Nuorodos

*  Girstučio kultūros ir sporto centras
Pesišė

**Pesišė** () – sala Atlanto vandenyne, šalia Bisau Gvinėjos krantų. Priklauso Kašeu regionui. Yra 50 km į vakarus nuo Bisau, Mansoa estuarijoje, nuo žemyno atskirta 3 km pločio sąsiauriu. Plotas – 168 km². Salos ilgis 20,6 km, plotis iki 12,8 km.

Salos paviršių dengia tropiniai miškai, pakrantės vešliai apžėlusios mangrovių sąžalynais. Yra daug trumpų upių, pelkynų. Klimatas tropinis, vasarą dažnos liūtys.

Pesišėje gyvena mandžakų tautos žmonės. Pagrindinė gyvenvietė – Idžantė. Arletės kyšulyje (pietuose) stovi švyturys.

## Šaltiniai
Žeta

**Žeta** () – sala Atlanto vandenyne, šalia Bisau Gvinėjos krantų. Priklauso Kašeu regionui. Yra tuoj į vakarus nuo Pesišės salos, Mansoa estuarijoje, nuo žemyno atskirta 3 km pločio sąsiauriu. Į pietus yra smulkios Kaio salelės (vienoje jų yra švyturys). Plotas – 108,9 km². Kranto linijos ilgis – 72,6 km.

Salos paviršių dengia tropiniai miškai, pakrantės vešliai apžėlusios mangrovių sąžalynais. Yra daug trumpų upių, pelkynų. Klimatas tropinis, vasarą dažnos liūtys.

Žetoje gyvena mandžakų tautos žmonės. Pagrindinė gyvenvietė – Bagangas.

## Šaltiniai
Kinjamelas

**Kinjamelas** () – miestas Bisau Gvinėjoje, į vakarus nuo Bisau, netoli Mansoa estuarijos; Biombo regiono administracinis centras. Verčiamasi žemės ūkiu, prekyba.
Buba (Bisau Gvinėja)

**Buba** () – didžiausias miestas Bisau Gvinėjos pietinėje dalyje, Bubos estuarijos rytiniame gale. Kinaros regiono administracinis centras. Yra giliavandenis boksito eksporto uostas, šiluminė elektrinė.

## Istorija

Miestą įkūrė portugalai kaip karinę bazę. Valdant prezidentui Kumbai Jalai planuota į Bubą perkelti šalies sostinę, bet po perversmo jį nušalinus šie planai žlugo.
Palensija

**Palensija** () – miestas Ispanijoje, administracinis Palensijos provincijos centras, esantis autonominėje Kastilijos ir Leono srityje. 2013 m. duomenimis, savivaldybės teritorijoje gyveno 80 649 žmonės.

Palensija įsikūrusi Ispanijos centrinėje plynaukštėje, Kariono upės slėnyje, šalia santakos su Pisuerga. Nutolusi maždaug 190 km į šiaurę nuo Madrido ir 40 km į šiaurę nuo regiono sostinės Valjadolido. Miesto šiaurės rytuose stūkso dvi kalvos.

## Galerija

Ábside catedral de Palencia.JPG|Palensijos katedra
Iglesia de San Lazaro en Palencia (exterior).jpg|1508 m. statyta San Lasaro bažnyčia
Colegio Villandrando.JPG|Vilandrando koledžas